Han var søn af [[skrædder]]mester Joachim Frederik Behrends (1784-1865) og Frederikke Amalie født Stockmann (1796-1838). Han kom efter sin [[konfirmation]] til [[København]] med understøttelse af prins [[Christian 8.|Christian Frederik]], som dengang var [[Fyn]]s [[guvernør]] og besøgte [[Det Kongelige Danske Kunstakademi|Kunstakademiets]] skoler i København ([[1836]]-[[1844|44]]) og var blandt de af dets elever, som deltog i udsmykningen af [[Thorvaldsens Museum]]. Tillige udstillede han [[1841]]-44 nogle tegnede portrætter. Efter en mindre rejse i [[Tyskland]] nedsatte han sig i [[1848]] i Odense som [[Dekorationsmaleri|dekorationsmaler]] og giftede sig [[21. oktober]] [[1853]] i Odense med Regine Christence Caroline Lehn (25. april 1829 smst. - 27. februar 1909 smst.), datter af [[bødker]]mester Rasmus Christensen Lehn (1794-1857) og Dorothea født Holst (1796-1864). Han var i en lang årrække lærer ved [[Odense Tekniske Skole]].
[[Fil:August Behrends - Margrethe Clausdatter Bager - 1879.png|thumb|Et eksempel på Behrends kunst er dette maleri af Margrethe Clausdatter Bager, gift med Odense-købmanden [[Oluf Bager]].]]
I Odense har han blandt andet tegnet de vigtigste af byens kunstneriske minder til [[Nationalmuseet|Museet for de antikvariske Mindesmærker]], således den udskårne altertavle i [[Vor Frue Kirke (Odense)|Vor Frue Kirke]] (af [[Claus Berg]]), altertavlen i [[Sankt Knuds Kirke (Odense)|Sankt Knuds Kirke]] m.m. En akvarel af det ahlefeldske kapel i Sankt Knuds Kirke var udstillet [[1872]]. En selvstændig komposition, ''De svenske regimenters mod­tagelse på Torvet i Odense'' i akvarel, udført 1848, er nu i [[Fyns Kunstmuseum]]. Til [[Vejle Rådhus]] har han malet et portræt af kong [[Hans af Danmark|Hans]] efter ligstenen i Sankt Knuds Kirke. Desuden har han malet en del portrætter, fx til [[Lahns Stiftelse]] i Odense, til [[Sanderumgård]] og flere steder. Efter [[restaurering]]en udførte han udsmykningen af Sankt Knuds Kirke efter [[Georg Hilker]]s udkast og modtog som anerkendelse [[Fortjenstmedaljen|Fortjenstmedaljen i guld]] ([[1875]]). Denne dekoration er nu overkalket, og de fleste af hans øvrige udsmykninger i Odense er også gået tabt.
Personbillede_savnes Kunst Historie Maleri